Author: Janikova Eva
Last saved by: Cebulakova Monika

Vyhlásenie 
Ministerstva práce, sociálnych vecí a rodiny Slovenskej republiky 

Návrh zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, sa predkladá na rokovanie vlády Slovenskej republiky  s rozporom  
-	s Úradom Komisára pre osoby so zdravotným postihnutím, ktorý 
▪  nesúhlasí s návrhom zákona z dôvodu, že navrhované zvýšenie peňažného príspevku na opatrovanie je nízke; navrhuje zvýšiť peňažný príspevok na opatrovanie na výšku 2-násobku sumy životného minima pre jednu plnoletú fyzickú osobu; rovnako navrhuje zvýšiť peňažný príspevok na opatrovanie na hranicu 2-násobku sumy životného minima pre jednu plnoletú fyzickú osobu aj v prípade, ak fyzická osoba opatruje fyzickú osobu s ťažkým zdravotným postihnutím, ktorej sa poskytuje denná pobytová sociálna služba alebo navštevuje školské zariadenie v rozsahu viac ako 20 hodín týždenne alebo súčasne opatruje ďalšiu fyzickú osobu s ťažkým zdravotným postihnutím,
▪  žiada, aby bol peňažný príspevok na kúpu osobného motorového vozidla poskytnutý fyzickej osobe s ťažkým zdravotným postihnutím aj v prípade, ak sa jej poskytuje sociálna služba v rehabilitačnom stredisku pri zachovaní podmienok ustanovených v súčasnom znení zákona - ide o pripomienku nad rámec návrhu zákona.

-	s Organizáciou muskulárnych dystrofikov v SR, ktorá nesúhlasí s návrhom zákona z dôvodu, že
▪ navrhované  zvýšenie násobku sumy životného minima, ktorým sa zisťuje hranica príjmu fyzickej osoby s ťažkým zdravotným postihnutím na účely priznania, resp. vzniku nároku na opatrovanie, za ktoré patrí peňažný príspevok na opatrovanie, považuje za nepostačujúce, keďže priemerná výška starobného dôchodku je           415,47 eura v prípade, ak je dôchodok jediným zdrojom príjmu u fyzickej osoby s ťažkým zdravotným postihnutím; navrhujú zvýšenie predmetnej hranice príjmu na 2,1-násobok sumy životného minima,
▪ navrhované zvýšenie peňažného príspevku na opatrovanie je neúmerne nízke, navrhujú jeho zvýšenie na úroveň minimálnej mzdy.

-	s Národnou radou občanov so zdravotným postihnutím v SR, ktorá nesúhlasí s návrhom zákona z dôvodu, že
▪ navrhované zvýšenie peňažného príspevku na opatrovanie je nízke; navrhuje jeho zvýšenie o jednu tretinu,
▪ navrhované  zvýšenie násobku sumy  životného minima, ktorým sa zisťuje hranica príjmu fyzickej osoby s ťažkým zdravotným postihnutím na účely priznania, resp. vzniku nároku na opatrovanie, za ktoré patrí peňažný príspevok na opatrovanie, považuje za nepostačujúce, keďže priemerná výška starobného dôchodku je           415,47 eura v prípade, ak je dôchodok jediným zdrojom príjmu u fyzickej osoby s ťažkým zdravotným postihnutím; navrhujú zvýšenie predmetnej hranice príjmu na 2,1-násobok sumy životného minima,
▪ nie je spokojná s tým, že návrh zákona nerieši § 18, ktorý upravuje posudzovanie a zisťovanie príjmu, a preto navrhuje toto ustanovenie doplniť o ďalšie položky, ktoré by nebolo možné považovať za príjem (napr. peňažné a nepeňažné výhry z lotérií a všetkých druhov súťaží)  - ide o pripomienku nad rámec návrhu zákona,
▪ nie je spokojná s tým, že návrh zákona nerieši peňažný príspevok na osobnú asistenciu, a preto navrhuje  vstúpiť do § 22 ods. 10 zákona a žiada zvýšiť sadzbu na jednu hodinu osobnej asistencie na účely výpočtu výšky peňažného príspevku na osobnú asistenciu z 1,39 % sumy životného minima pre jednu plnoletú fyzickú osobu na 1,53 % sumy životného minima pre jednu plnoletú fyzickú osobu                            - ide o pripomienku nad rámec návrhu zákona,
▪ nie je spokojná so súčasným znením zákona pri peňažnom príspevku na úpravu osobného motorového vozidla, a preto navrhuje rozšíriť osobný rozsah  fyzických osôb, ktorým by mohol vzniknúť nárok na tento peňažný príspevok                              -  ide o pripomienku nad rámec návrhu zákona,
▪   nie je spokojná so súčasným znením zákona v ustanovení, ktoré upravuje, kedy sa peňažný príspevok na kúpu osobného motorového vozidla neuplatňuje ako pohľadávka v konaní o dedičstve v prípade, ak prijímateľ tohto peňažného príspevku zomrie ešte pred uplynutím siedmich rokov odo dňa jeho právoplatného priznania; navrhuje, aby sa zvýšila hodnota osobného motorového vozidla, ktorá nepripustí, aby sa peňažný príspevok na kúpu osobného motorového vozidla uplatňoval ako pohľadávka v konaní o dedičstve - ide o pripomienku nad rámec návrhu zákona,
▪ nie je spokojná so súčasným znením zákona v ustanovení, ktoré upravuje, do ktorých zariadení, ktoré fyzická osoba s ťažkým zdravotným postihnutím využíva na odvoz do nich alebo z nich (najmenej dvakrát do týždňa), je možné poskytnúť peňažný príspevok na kúpu osobného motorového vozidla; navrhuje rozšíriť tieto zariadenia o rehabilitačné stredisko -  ide o pripomienku nad rámec návrhu zákona.

-	S nadáciou SOCIA na podporu sociálnych zmien, ktorá nesúhlasí s návrhom zákona z dôvodu, že
▪ navrhované zvýšenie peňažného príspevku na opatrovanie je nízke; navrhuje znenie ustanovenia, v ktorom by sa mesačná výška peňažného príspevku na opatrovanie ustanovila nie percentuálne, ale pevnou sumou tak, že pri opatrovaní jednej fyzickej osoby s ťažkým zdravotným postihnutím bude jeho výška 320 eur a pri opatrovaní dvoch a viacerých fyzických osôb s ťažkým zdravotným postihnutím bude jeho výška 405 eur,
▪ navrhuje znenie ustanovenia, v ktorom by sa mesačná výška peňažného príspevku na opatrovanie ustanovila nie percentuálne, ale pevnou sumou aj v prípade, ak fyzická osoba opatruje fyzickú osobu s ťažkým zdravotným postihnutím , ktorej sa poskytuje denná pobytová sociálna služba alebo navštevuje školské zariadenie v rozsahu najviac 20 hodín týždenne alebo v rozsahu viac ako 20 hodín týždenne alebo súčasne opatruje ďalšiu fyzickú osobu s ťažkým zdravotným postihnutím; aj v tomto prípade navrhuje pevné sumy vyššie, ako  ich ustanovuje v percentuálnych hodnotách súčasné znenie zákona,
▪ navrhuje vypustiť ustanovenie § 40 ods. 10 a 11 zo súčasného znenia zákona             - ide o pripomienku nad rámec návrhu zákona, 

-	s Nezávislou platformou SocioFórum, o.z., ktorá nesúhlasí s návrhom zákona z dôvodu, že
▪ navrhované zvýšenie peňažného príspevku na opatrovanie je nízke; navrhuje znenie ustanovenia, v ktorom by sa mesačná výška peňažného príspevku na opatrovanie ustanovila nie percentuálne, ale pevnou sumou tak, že pri opatrovaní jednej fyzickej osoby s ťažkým zdravotným postihnutím bude jeho výška 320 eur a pri opatrovaní dvoch a viacerých fyzických osôb s ťažkým zdravotným postihnutím bude jeho výška 405 eur,
▪ navrhuje znenie ustanovenia, v ktorom by sa mesačná výška peňažného príspevku na opatrovanie ustanovila nie percentuálne, ale pevnou sumou aj v prípade, ak fyzická osoba opatruje fyzickú osobu s ťažkým zdravotným postihnutím , ktorej sa poskytuje denná pobytová sociálna služba alebo navštevuje školské zariadenie v rozsahu najviac 20 hodín týždenne alebo v rozsahu viac ako 20 hodín týždenne alebo súčasne opatruje ďalšiu fyzickú osobu s ťažkým zdravotným postihnutím; aj v tomto prípade navrhuje pevné sumy vyššie, ako  ich ustanovuje v percentuálnych hodnotách súčasné znenie zákona,
▪ navrhuje vypustiť ustanovenie § 40 ods. 10 a 11 zo súčasného znenia zákona            - ide o pripomienku nad rámec návrhu zákona, 

-	s Asociáciou organizácií zdravotne postihnutých občanov SR, ktorá nesúhlasí s návrhom zákona z dôvodu, že
▪ navrhované zvýšenie peňažného príspevku na opatrovanie je nízke, navrhuje jeho zvýšenie na úroveň minimálnej mzdy,
▪ nesúhlasí s prechodnými ustanoveniami, ktorými sa navrhuje odňatie peňažného príspevku na kompenzáciu zvýšených výdavkov fyzickej osobe s ťažkým zdravotným postihnutím, ktorej sa poskytuje celoročná pobytová sociálna služba (okrem útulku, domova na pol ceste, zariadenia núdzového bývania, zariadenia podporovaného bývania alebo zariadenia sociálnych služieb na určitý čas), ak jej tento peňažný príspevok bol priznaný podľa právnych predpisov účinných pred 1. januárom 2009,
▪ nie je spokojná s niektorými ustanoveniami súčasného znenia zákona, a preto navrhuje jeho úpravy (napr. odstrániť zo zákona ustanovenia, ktoré diskriminujú osoby na základe veku – poskytnutie peňažného príspevku na osobnú asistenciu je ohraničené vekom rovnako, ako poskytnutie peňažného príspevku na kúpu osobného motorového vozidla), navrhuje riešiť dostupnosť technických pomôcok  asistenčných služieb aj v prípade, ak posudzovaná osoba nie je schopná spoluúčasti na ich financovaní a riešiť poskytovanie opakovaných peňažných príspevkov na zvýšené náklady  až do výšky príjmu na úrovni minimálne 4 - násobku životného minima          - ide o pripomienku nad rámec návrhu zákona.

-	s Klubom mnohodetných rodín, ktorý nesúhlasí s návrhom zákona, keďže nerieši nedostatky súčasného znenia zákona, a preto navrhuje 
▪ upraviť znenie peňažného príspevku na kúpu zdvíhacieho zariadenia - pripomienka je nad rámec návrhu zákona,
▪ do návrhu zákona zapracovať príslušné kategórie vozidiel podľa medzinárodnej klasifikácie - pripomienka je nad rámec návrhu zákona,
▪ odstrániť ustanovenia, ktoré nezodpovedajú antidiskriminačnému zákonu          (napr. ohraničenie veku na účely poskytnutia peňažného príspevku na kúpu osobného motorového vozidla) - pripomienka je nad rámec návrhu zákona,
▪ doplniť ustanovenie pri peňažnom príspevku na kompenzáciu zvýšených výdavkov - pripomienka je nad rámec návrhu zákona,
▪ upraviť ustanovenie lekárskej posudkovej činnosti, aby lekársku posudkovú činnosť vykonával lekár nezávislej organizácie, a nie lekár príslušného orgánu - pripomienka je nad rámec návrhu zákona,
▪ dôsledne dodržiavať zásadu rovnakého zaobchádzania pri peňažnom príspevku na opatrovanie zrušením rozdielu vo výške peňažného príspevku, ktorá je diferencovaná podľa toho, či osobu s ťažkým zdravotným postihnutím opatruje fyzická osoba v produktívnom veku alebo fyzická osoba poberajúca dôchodkovú dávku                      - pripomienka je nad rámec návrhu zákona,
▪  sumu výšky peňažného príspevku na opatrovanie naviazať na minimálnu mzdu,
▪ prijať ustanovenia, ktoré by rozlišovali profesionálneho opatrovateľa od                tzv. rodinného opatrovateľa v rámci poskytovania peňažného príspevku na opatrovanie - pripomienka je nad rámec návrhu zákona,
▪ prijať ustanovenia, ktoré by umožňovali fyzickej osobe odkázanej na opatrovanie disponovať s určitým balíkom služieb, na ktoré by mala viazanú finančnú hotovosť, napr. vo forme kupónov alebo šekov - pripomienka je nad rámec návrhu zákona,
▪ upraviť ustanovenie o peňažnom príspevku na kúpu osobného motorového vozidla   -  pripomienka je nad rámec návrhu zákona.

-	s Klubom cystickej fibrózy, o. z., ktorý nesúhlasí s návrhom zákona z dôvodu, že 
▪ navrhované zvýšenie súm peňažného príspevku na opatrovanie je nedostatočné; navrhuje vyššie percentuálne sadzby,
▪ v súčasnosti platný Zákonník práce nedostatočne rieši zamestnávanie osôb v produktívnom veku a navrhuje, aby fyzické osoby, ktoré sa vzdajú zamestnania z dôvodu opatrovania fyzickej osoby s ťažkým zdravotným postihnutím, mali nárok na návrat na pôvodné pracovné miesto do jedného roka; z toho dôvodu by mal byť zmenený Zákonník práce -  pripomienka je nad rámec návrhu zákona,
▪ navrhované  zvýšenie násobku sumy  životného minima, ktorým sa zisťuje hranica príjmu fyzickej osoby s ťažkým zdravotným postihnutím na účely priznania, resp. vzniku nároku na opatrovanie, za ktoré patrí peňažný príspevok na opatrovanie, považuje za nepostačujúce; navrhuje zvýšenie aspoň na 5–násobok sumy životného minima.